**Ólympíuhlaup ÍSÍ**

Þann 30. ágúst síðastliðinn tóku nemendur Flóaskóla þátt í Ólympíuhlaupi ÍSÍ eða Norræna skólahlaupinu. Nemendur stóðu sig með mikilli prýði, en veður var heldur kalt þennan dag. Alls tóku 67 skólar þátt víðs vegar um landið, en ár hvert eru þrír skólar dregnir út og hljóta þeir verðlaun fyrir þátttöku. Það kom í ljós á dögunum að Flóaskóli var einn þeirra þriggja skóla sem að dregnir voru út og hlaut skólinn gjafabréf í versluninni Altis, að verðmæti 100.000kr. Altis selur vörur til íþróttaiðkunar sem nýtast nemendum á skólalóðinni eða við íþróttakennslu, svo gjafabréfið mun koma að góðum notum.